Corsaren, 1843-09-22
Det særdeles bifaldsværdige Selskab til Modarbeidelsen af Rusen (med eet s). Anledningen til, at vi skrive: "Rusen (med eet s)", er, at Sætteren, som vi i Correcturen opdagede, med en utilgivelig Skjødesløshed etsteds havde sat Ordet med to øer, hvilket kunde give Anledning til den sørgeligste Misforstaaelse. Skjondt vi senere omhyggelig have undersøgt, om Feilen ikke er gjentaget, kunne vi dog formeentlig ikke være for forsigtige og gjøre derfor den ovenstaaende Tilsætning. Men til den egenlige Sag. Der har her i Kjøbenhavn, som man seet af Adresseavisen, dannet sig et Selskab, hvis Hensigt er paa det kraftigste at modarbeide Rusen (som sagt, med eet s). Dette Selskabs Formaal maae vi paa det varmeste anbefale. Ethvert intelligent Menneste veed, at Rusen (med eet s) overvælder Aandens Kræfter, hindrer dens Udvikling og gjor den til Slave af den mere materielle Deel af vor Tilværelse. Man veed, at, om man end i Nod, Kummer eller trykkende Omstændigheder har fundet Trøst og tilsyneladende Kraft ved Hjælp af Rusen (med eet s), saa har man dog bagefter i dyre Domme maattet betale denne Trost og Husvalelse, dobbelt Svaghed og Nedkuelse er fulgt derpaa. Man veed, at, hvad der forøger Faren, er, at den kommer langsomt og næsten umærkeligt og under sin stadige Fremrykken foraarsager behagelige Fornemmelser, viser glimrende Billeder o. s. v., men at den, naar den først har sat sig fast, næsten ved ingen menneskelig Magt kan bortskaffes. Nogle Sverordenlig stærke Naturer kunne vel ved yderst voldsomme Midler, saasom koldt Styrtebad, skaffe sig af med den, men hvilken Slappelse er ikke fulgt derpaa! Ere ikke netop de Fleste af disse netop senere blevne Offte for Rusen (med eet 8). Man veed endvidere, at det ikke blot er enkelte Jndivider, men endog hele Nationer, som have bukket i under for dens fortærende Magt. Polens Ulykker i Aarene 1772, 1793 og 1795 vilde efter al Sandsynlighed ikke været indtrufne, hvis Landets Store, ikke, som vi erfare af Historien, saa forgløst havde hengivet sig til deres Overdaad og Tilbøielighed til Rusen (med eet s). Det Samme viser os mange vilde forhen uafhængige Stammers Exempel. Redtrykte og underkuede vardre de faa Levninger om i fremmede Egne, fjernt fra de Steder, hvor deres Fædres berømmelige Grave ere! Lader os derfor med vore bedste Ønsker følge dette Selskab! Gid det udbrede sig og virke til Gavn for Fædrelandet! Et stort Formaal, som det tillige har sat sig, maa man vel ønske alt Held, men vistnok uden meget Haab om, at det desuagtet vil naaes: Selskabet vil ved Hjælp af indkomne Bidrag søge at bringe dem paa rette Vei, der allerede totalt have hengivet sig til Kjærlighed og Lidenskab for Rusen (med eet s). Dette kan være en vanskeligere Opgave, end Selskabet maaskee forestiller sig. Hiin farlige Tilbøielighed findes blandt Personer, der ikke vindes ene ved "at forsynes med Klædningsstykker". Ganske særegne Midler maatte anvendes for at rive disse Mennesker fra deres Tilbøielighed, paa den fineste Maade maatte man søge at vække Uvillie hos dem mod Rusen (med eet s), med de kraftigste Argumenter maatte man belægge sine Forestillinger. Dog - naar Selskabet bliver rigtig stort og udbredt, naar det, som de engelske Selskaber af lignende Art, bliver en imponerende Magt, kunde maaskee meget Godt ventes af det endog i denne vanskelige, mislige og betænkelige Retning.